title: Kommissionens gennemførelsesforordning (EU) 2018/1295 af 26. september 2018 om godkendelse af basisstoffet løgolie, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst.)

text:
                  27.9.2018

                  DA

                  Den Europæiske Unions Tidende

                  L 243/7

         KOMMISSIONENS GENNEMFØRELSESFORORDNING (EU) 2018/1295
         af 26. september 2018
         om godkendelse af basisstoffet løgolie, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 23, stk. 5, sammenholdt med artikel 13, stk. 2, og
         ud fra følgende betragtninger:

                     (1)

                     Kommissionen modtog den 12. december 2016 en ansøgning fra Bionext om godkendelse af løgolie som basisstof. Ansøgningen blev efterfølgende suppleret med alle de oplysninger, der kræves i henhold til artikel 23, stk. 3, andet afsnit, i forordning (EF) nr. 1107/2009.

                     (2)

                     Kommissionen anmodede Den Europæiske Fødevaresikkerhedsautoritet (i det følgende benævnt »autoriteten«) om videnskabelig bistand. Autoriteten forelagde den 31. oktober 2017 en teknisk rapport om løgolie for Kommissionen (2).

                     (3)

                     Kommissionen forelagde den 25. maj 2018 udkastet til den reviderede vurderingsrapport (3) og et udkast til denne forordning for Den Stående Komité for Planter, Dyr, Fødevarer og Foder den 19. juli 2018 og færdiggjorde dem inden komitéens møde den 20. juli 2018.

                     (4)

                     Det fremgår af den dokumentation, som ansøgeren har fremsendt, at løgolie opfylder kravene til fødevarer, jf. artikel 2 i Europa-Parlamentets og Rådets forordning (EF) nr. 178/2002 (4). Desuden anvendes løgolie ikke primært til plantebeskyttelse, men kan alligevel anvendes til plantebeskyttelse i et produkt, der består af stoffet. Det bør derfor anses for at være et basisstof.

                     (5)

                     Det fremgår af de foretagne undersøgelser, at løgolie kan forventes generelt at opfylde kravene i artikel 23 i forordning (EF) nr. 1107/2009, især med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Løgolie bør derfor godkendes som basisstof.

                     (6)

                     Dog er det i henhold til artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og i lyset af den foreliggende videnskabelige og tekniske viden nødvendigt at fastsætte visse betingelser for godkendelse; disse er beskrevet i bilag I til nærværende forordning.

                     (7)

                     I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 (5) ændres.

                     (8)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse af et basisstof
            Løgolie godkendes som basisstof som fastsat i bilag I.

            Artikel 2
            Ændringer af gennemførelsesforordning (EU) nr. 540/2011
            Gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. september 2018.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Den Europæiske Fødevaresikkerhedsautoritet (EFSA), 2017. Teknisk rapport om resultatet af høringen af medlemsstaterne og EFSA om ansøgningen af godkendelse af løgolie som basisstof til anvendelse i plantebeskyttelse som afskrækningsmiddel. EFSA supporting publication 2017:EN-1315, 36 s. doi:10.2903/sp.efsa.2017.EN-1315.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=DA.

            (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

            (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            BILAG I

                        Almindeligt anvendt navn, Identifikationsnr.

                        IUPAC-navn

                        Renhed (1)

                        Godkendelsesdato

                        Særlige bestemmelser

                        Løgolie
                        CAS-nr.: 8002-72-0

                        Ikke relevant

                        Fødevarekvalitet

                        17. oktober 2018

                        Løgolie skal anvendes i overensstemmelse med de særlige betingelser, der fremgår af konklusionerne i den reviderede vurderingsrapport om løgolie (SANTE/10615/2018) og særlig tillæg I og II.

               (1)  Yderligere oplysninger om aktivstoffets identitet, specifikation og anvendelsesmåde fremgår af den reviderede vurderingsrapport.

            BILAG II
            I del C i bilaget til gennemførelsesforordning (EU) nr. 540/2011 tilføjes følgende angivelse:

                           Nummer

                           Almindeligt anvendt navn, Identifikationsnr.

                           IUPAC-navn

                           Renhed (1)

                           Godkendelsesdato

                           Særlige bestemmelser

                           »20

                           Løgolie
                           CAS-nr.: 8002-72-0

                           Ikke relevant

                           Fødevarekvalitet

                           17. oktober 2018

                           Løgolie skal anvendes i overensstemmelse med de særlige betingelser, der fremgår af konklusionerne i den reviderede vurderingsrapport om løgolie (SANTE/10615/2018) og særlig tillæg I og II.«

               (1)  Yderligere oplysninger om basisstoffets identitet, specifikation og anvendelsesmåde fremgår af den reviderede vurderingsrapport.


title: Kommissionens gennemførelsesforordning (EU) 2018/1517 af 11. oktober 2018 om nærmere gennemførelsesbestemmelser til visse bestemmelser i Rådets forordning (EU) 2018/581 om midlertidig suspension af den fælles toldtarifs autonome toldsatser for visse varer af en art, som skal monteres eller anvendes i luftfartøjer

text:
                  12.10.2018

                  DA

                  Den Europæiske Unions Tidende

                  L 256/58

         KOMMISSIONENS GENNEMFØRELSESFORORDNING (EU) 2018/1517
         af 11. oktober 2018
         om nærmere gennemførelsesbestemmelser til visse bestemmelser i Rådets forordning (EU) 2018/581 om midlertidig suspension af den fælles toldtarifs autonome toldsatser for visse varer af en art, som skal monteres eller anvendes i luftfartøjer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         Under henvisning til Rådets forordning (EU) 2018/581 af 16. april 2018 om midlertidig suspension af den fælles toldtarifs autonome toldsatser for visse varer af en art, som skal monteres eller anvendes i luftfartøjer (1), særlig artikel 1, stk. 1 og 2, og artikel 2, stk. 1 og 2, og
         ud fra følgende betragtninger:

                     (1)

                     Den suspension af toldsatser, som er fastsat i forordning (EU) 2018/581, gælder kun for visse varer, som skal monteres eller anvendes i luftfartøjer, og dele deraf. Kommissionen skal oprette en liste over disse varer bestående af henvisninger til deres koder i den kombinerede nomenklatur.

                     (2)

                     For at varer kan omfattes af den suspension af den fælles toldtarifs autonome toldsatser, som er fastlagt ved forordning (EU) 2018/581, er det en betingelse, at der stilles et bestemt typecertifikat til rådighed for toldmyndighederne, f.eks. et godkendt frigivelsescertifikat fra Det Europæiske Luftfartssikkerhedsagentur (EASA-formular 1) eller et tilsvarende certifikat. EASA har indgået bilaterale luftfartssikkerhedsaftaler eller etableret tekniske samarbejdsordninger med visse tredjelande, der udsteder denne type certifikater. Certifikater, der udstedes af disse lande, bør derfor betragtes som svarende til EASA-formular 1.

                     (3)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            Den liste over positioner, underpositioner og koder i den kombinerede nomenklatur, jf. bilag I til Rådets forordning (EØF) nr. 2658/87 (2), som indeholder de varer, der drager fordel af den i artikel 1, stk. 1, i forordning (EU) 2018/581 fastsatte toldsuspension, er fastlagt i bilag I til nærværende forordning.

            Artikel 2
            Den liste over certifikater, der anses for at svare til et godkendt frigivelsescertifikat (EASA-formular 1), jf. artikel 2, stk. 1, i forordning (EU) 2018/581, er fastlagt i bilag II til nærværende forordning.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. oktober 2018.

                  På Kommissionens vegne

               Jean-Claude JUNCKER

                  Formand

            (1)  EUT L 98 af 18.4.2018, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG I

               Liste over positioner, underpositioner og KN-koder i den kombinerede nomenklatur (1)
               som omhandlet i artikel 1

                        Kapitel

                        Liste over positioner og underpositioner i den kombinerede nomenklatur

                        HS-positioner

                        HS-underpositioner

                        KN-koder

                           27

                        2712 10

                        2710 19 81 , 2710 19 83 , 2710 19 87 ,

                           28

                        2804 40 , 2811 21 , 2818 20

                           29

                        2919 , 2933

                        2922 19

                        2916 39 90

                           32

                        3203  til 3214

                           34

                        3402

                        3403 19 , 3403 99

                           35

                        3506

                           36

                        3601 , 3603  og 3604

                           38

                        3809  til 3815 , 3819 , 3820 , 3824

                           39

                        3903 , 3904 , 3905 , 3906 , 3908 , 3909 , 3910 , 3911 , 3915 , 3916 , 3917 , 3918  til 3926

                        3901 20 , 3902 10 , 3902 30 , 3907 30 , 3907 40 , 3907 91 ,

                           40

                        4007  til 4013 , 4016

                           42

                        4205

                           45

                        4504

                           52

                        5204 , 5205 , 5209 , 5211 , 5212

                           53

                        5310

                        5309 29

                           54

                        Alle positioner

                           55

                        Alle positioner

                           56

                        Alle positioner

                           57

                        Alle positioner

                           58

                        Alle positioner

                           59

                        Alle positioner

                           60

                        6006

                           63

                        6303 , 6305

                        6304 92 , 6304 93 , 6304 99 , 6306 12 , 6307 20 , 6307 90

                           65

                        6506 10

                           68

                        6812 , 6813

                           69

                        6903 , 6909

                           70

                        7007 , 7008 , 7009 , 7011 , 7014 , 7019 , 7020

                        7002 39 , 7015 90

                           73

                        7303 , 7307 , 7309 , 7310 , 7311 , 7315 , 7318 , 7320 , 7322  til 7326

                           74

                        7407  til 7413 , 7415 , 7418 , 7419

                           75

                        7505 , 7506 , 7507

                           76

                        7601 , 7603  til 7614 , 7616

                        7615 20

                           78

                        7804 11 , 7804 19 , 7806 00

                           79

                        7901 , 7905 , 7907

                           81

                        Alle positioner

                           82

                        8203  til 8207 , 8210 , 8211

                           83

                        8301 , 8302 , 8303 , 8307  til 8311

                           84

                        8405 , 8407 , 8409 , 8411  til 8414 , 8418 , 8419 , 8421  til 8424 , 8431 , 8443 , 8467 , 8479 , 8481  til 8484  og 8487

                        8406 90 , 8408 90 , 8410 90 , 8415 81  til 8415 90 , 8427 90 , 8455 30 , 8455 90

                           85

                        8501  til 8508 , 8511 , 8512 , 8513 , 8516 , 8518 , 8519 , 8521 , 8522 , 8525  til 8531 , 8535  til 8540 , 8543 , 8544 , 8545 , 8546 , 8547

                        8548 90

                           87

                        8716 80

                           88

                        8803 , 8804 , 8805

                           89

                        8907

                        8906 90 ,

                           90

                        9002 , 9005 , 9006 , 9007 , 9013 , 9014 , 9015 , 9017 , 9020 , 9025 , 9027  til 9033

                        9001 10 , 9001 20 , 9001 90 , 9010 60 , 9022 90

                           91

                        9104 , 9106 , 9107 , 9109 , 9114

                        9110 12 , 9110 90

                           92

                        9208 90

                           94

                        9403 , 9404 , 9405

                        9401 90 10

                           96

                        9606 , 9607

                        9603 50 , 9603 90 , 9617 00

               (1)  Som fastsat i bilaget til Kommissionens gennemførelsesforordning (EU) 2017/1925 af 12. oktober 2017 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 282 af 31.10.2017, s. 1.)

            BILAG II

               Liste over ækvivalente certifikater som omhandlet i artikel 2

                        Luftfartsmyndighed

                        Godkendt frigivelsescertifikat

                        Joint Aviation Authorities (Europa) (De Fælles luftfartsmyndigheder)

                        JAA FORM 1

                        Federal Aviation Administration (USA's føderale luftfartsmyndighed)

                        FAA Form 8130-3

                        Transport Canada Civil Aviation (Den civile luftfartsstyrelse i Canada)

                        TCCA FORM ONE
                        TCCA 24-0078

                        National Civil Aviation Agency (Brasilien) (Det nationale civile luftfartsagentur)

                        Form F-100-01 (SEGVOO 003)

                        Directorate General of Civil Aviation (Tyrkiet) (Generaldirektoratet for civil luftfart)

                        SHGM FORM 1

                        Civil Aviation Safety Authority (Australien) (Generaldirektoratet for civil luftfart)

                        CASA FORM 1

                        Civil Aviation Authority of Singapore (Singapores civile luftfartsmyndighed)

                                    —

                                    CAAS (AW)95

                                    —

                                    CAAS (AW)96

                        Japan Civil Aviation Bureau (Japans civile luftfartsbureau)

                        Form 18

                        Civil Aviation Administration of China (Kinas civile luftfartsforvaltning)

                        CAAC Form AAC-038

                        Civil Aviation Department (Hong Kong) (Civilluftfartsmyndigheden)

                        CAD FORM ONE

                        Civil Aviation Authority of Vietnam (Vietnams civile luftfartsmyndighed)

                        CAAV FORM ONE

                        Directorate General of Civil Aviation (Indonesien) (Generaldirektoratet for civil luftfart)

                        DAAO Form 21-18

                        Civil Aviation Authority of the Philippines (Filippinernes civile luftfartsmyndighed)

                        CAAP FORM 1

                        General Authority of Civil Aviation (Saudi-Arabien) (Den almindelige civile luftfartsmyndighed)

                        GACA SS&AT _F8130-3

                        General Civil Aviation Authority (De Forenede Arabiske Emirater) (Den almindelige civile luftfartsmyndighed)

                        AW FORM 1

                        Civil Aviation Authority of New Zealand (New Zealands civile luftfartsmyndighed)

                        Statement of compliance with airworthiness requirements
                        CAA FORM 8110-3

                        Federal Air Transport Agency of the Russian Federation (Den Russiske Føderations føderale lufttransportmyndighed)

                        AIRWORTHINESS APPROVAL TAG
                        Form C-5

                        Moroccan Civil Aviation Authority (Den Marokanske
                           civile luftfartsmyndighed)

                        MCCA Form


title: Kommissionens gennemførelsesforordning (EU) 2018/1562 af 18. oktober 2018 om 292. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  18.10.2018

                  DA

                  Den Europæiske Unions Tidende

                  LI 261/1

         KOMMISSIONENS GENNEMFØRELSESFORORDNING (EU) 2018/1562
         af 18. oktober 2018
         om 292. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge nævnte forordning er omfattet af indefrysningen af midler og økonomiske ressourcer.

                     (2)

                     Den 15. oktober 2018 besluttede Sanktionskomitéen under FN's Sikkerhedsråd at tilføje et punkt til listen over de personer, grupper og enheder, der er omfattet af indefrysningen af midler og økonomiske ressourcer. Bilag I til forordning (EF) nr. 881/2002 bør derfor ændres.

                     (3)

                     For at sikre, at foranstaltningerne i denne forordning er effektive, bør den træde i kraft øjeblikkeligt —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som angivet i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. oktober 2018.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EFT L 139 af 29.5.2002, s. 9.

            BILAG
            I bilag I til forordning (EF) nr. 881/2002 tilføjes følgende punkt under overskriften »Fysiske personer«:

               »ANJEM CHOUDARY (alias Abu Luqman). Fødselsdato: 18.1.1967. Fødested: Welling, London, Det Forenede Kongerige. Adresse: Frankland Prison, Det Forenede Kongerige. Nationalitet: britisk. Pasnr.: 516384722 (britisk pas udstedt af Glasgows paskontor den 6.5.2013, udløber 6.6.2023). Den i artikel 7d, stk. 2, litra i), omhandlede dato: 15.10.2018.«


title: Rådets gennemførelsesforordning (EU) 2018/1605 af 25. oktober 2018 om gennemførelse af forordning (EU) 2015/1755 om restriktive foranstaltninger i lyset af situationen i Burundi

text:
                  26.10.2018

                  DA

                  Den Europæiske Unions Tidende

                  L 268/18

         RÅDETS GENNEMFØRELSESFORORDNING (EU) 2018/1605
         af 25. oktober 2018
         om gennemførelse af forordning (EU) 2015/1755 om restriktive foranstaltninger i lyset af situationen i Burundi
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2015/1755 af 1. oktober 2015 om restriktive foranstaltninger i lyset af situationen i Burundi (1), særlig artikel 13, stk. 4,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Den 1. oktober 2015 vedtog Rådet forordning (EU) 2015/1755 om restriktive foranstaltninger i lyset af situationen i Burundi.

                     (2)

                     Yderligere identificerende oplysninger om én fysisk person er tilgængelige.

                     (3)

                     Bilag I til forordning (EU) 2015/1755 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag I til forordning (EU) 2015/1755 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. oktober 2018.

                  På Rådets vegne

               J. BOGNER-STRAUSS

                  Formand

            (1)  EUT L 257 af 2.10.2015, s. 1.

            BILAG
            I bilag I til forordning (EU) 2015/1755 affattes punkt 3 under overskriften »Liste over fysiske og juridiske personer, enheder og organer, der er omhandlet i artikel 2« således:

                           Navn

                           Identificerende oplysninger

                           Begrundelse for opførelsen

                           »3.

                           Mathias/Joseph NIYONZIMA
                           alias KAZUNGU

                           Fødselsdato: 6.3.1956, 2.1.1967
                           Fødested: Kommunen Kanyosha, Mubimbi, Bujumbura Rural-provinsen, Burundi
                           Registreringsnr. (den nationale efterretningstjeneste): O/00064
                           Burundisk nationalitet.
                           Pasnr.: OP0053090

                           Tjenestemand i den nationale efterretningstjeneste. Ansvarlig for at obstruere bestræbelserne på at finde en politisk løsning i Burundi gennem tilskyndelse til vold og undertrykkelse under de demonstrationer, der begyndte den 26. april 2015, efter meddelelsen om, at præsident Pierre Nkurunziza ville opstille som præsidentkandidat. Ansvarlig for at hjælpe med at uddanne, koordinere og bevæbne de paramilitære militser Imbonerakure, herunder uden for Burundi, der er ansvarlige for vold, undertrykkelse og menneskerettighedskrænkelser i Burundi.«